રાજુલાના તાલુકાના પીપાવાવ ધામમાં ૫ જૂન રોજ ગ્રામપંચાયત દ્વારા ગ્રામસભાનુ આયોજન કરવામાં આવ્યું હતું પરંતુ પીપાવાવ ધામના ગામજનો છેલ્લા ૪૩ દિવસથી ઉપવાસ આંદોલન કરી રહ્યા છે તેમજ પાંચ લોકો છેલ્લા ૩૧ દિવસથી આમરણાંત ઉપવાસ કરી રહ્યા છે. સરકાર દ્વારા હજુ સુધી કોઈ કાર્યવાહી કરવામાં ના આવતા આંદોલનકારીઓ રોષે ભરાયાં હતા. દરમિયાન ૩૧દિવસથી આમરણાંત ઉપવાસ કરી રહેલા બાબુભાઈ સાંખટ અને સાદુળભાઈ શિયાળની તબિયત લથડતાં એમ્બ્યુલન્સ મારફતે રાજુલા સરકારી હોસ્પિટલમાં ખસેડવામાં આવ્યા હતા.